Lilith (film)
Lilith je američki crno-bijeli igrani film snimljen 1964. godine u režiji Roberta Rossena. Po žanru je drama, i predstavlja adaptaciju romana J. R. Salamance. Radnja je smještena u psihijatrijsku bolnicu Chestnut Lodge u Marylandu, a protagonist, čiji lik tumači Warren Beatty, je mladi terapeut čija pacijentica (čiji lik tumači Jean Seberg), usprkos toga što boluje od šizofrenije, još uvijek može zavoditi druge muškarce, uključujući njega samog. Bolnica Chestnut Lodge nije dozvolila snimanje u svojim prostorijama, pa se Rossen poslužio alternativnim lokacijama. Samu produkciju je obilježili Rossenovi zdravstveni problemi, ali i problemi na setu, o kojima je kasnije svjedočila Kim Hunter, koja tumači lik psihijatrice. Nakon premijere je Lilith dobila strahovito loše kritike, pa je Rossenu, koji je umro dvije godine kasnije, to predstavljalo posljednje ostvarenje u filmografiji. Seberg je, pak, kasnije tvrdila da joj je upravo Lilith najdraži film u karijeri.

Izvori

Vanjske veze

Američki filmovi
Dramski filmovi
Authority control 2